cyanic-selkie/wikianc huggingface dataset:
Viaduc vu Luerenzweiler
D'Bréck ass am Ganzen 895 m laang, a besteet aus 40 Felder, mat 14 × 22.25 m, 12 × 22.50 m a 14 × 22.25 m.
Se steet um Pk. 9,96 a féiert tëscht dem Tunnel Grouft an dem Tunnel Gousselerbierg iwwer d'Uelzecht, d'Strooss déi vun Hënsdref op Pretten féiert, an iwwer de Rond-point vum Verdeeler op der N 7.
D'Conceptioun vun der Bréck ass vun TR-Engineering a se gouf vun der CDC an der Firma Pertuy gebaut.
Canton de Maringues
De Canton de Maringues ass eng franséisch administrativ Andeelung am Arrondissement Thiers, Puy-de-Dôme an der Regioun Auvergne-Rhône-Alpes.
Three Stooges
Moe Howard
Richtegen Numm: Harry Moses Horwitz Gebuer: 19. Juni, 1897 Gestuerwen: 4. Mee, 1975 Aktiv als Stooge: 1922, 1926, 1929-1971
Larry Fine
Richtegen Numm: Louis Feinberg Gebuer: 5. Oktober, 1902 Gestuerwen: 24. Januar, 1975 Aktiv als Stooge: 1925-1926, 1929-1971 De Larry Fine ass zu Philadelphia am Pennsylvania gebuer. Seng Elteren, de Joseph Feinberg an d'Fanny Lieberman haten eng kleng Bijouterie mat Auerenatelier. De Larry hat zwéi Bridder, de Morris an dee jéngsten, de Phililip, dee scho fréi gestuerwen ass an eng Schwëster, d'Lila, déi spéider Léierin gouf.
Als Kand hat de Larry sech den Aarm mat Saier aus sengem Papp sengem Atelier verbrannt, an en huet missen eng Hauttransplantatioun gemaach kréien. Doropshin huet e geléiert Gei spillen; dat sollt seng Armmuskulatur stäerken. Spéider huet en och geboxt, fir e bësse Suen ze verdéngen.
Canton de Vassy
De Canton de Vassy ass eng fréier franséisch administrativ Andeelung am Arrondissement Vire, am Calvados an der Regioun Normandie. Bei der Kantonalreform vun 2014 gouf de Kanton ofgeschaaft.
Three Stooges
Curly Howard
Richtegen Numm: Jerome Lester Horwitz Gebuer: 22. Oktober, 1903 Gestuerwen: 18. Januar 18, 1952 Aktiv als Stooge: 1934-1946
Kunigunde vu Lëtzebuerg
D'Kunigunde vu Lëtzebuerg (och Helleg Kunigunde; * 978 als 6. vun 11 Kanner, † 3. Mäerz 1033 oder 1039 zu Kaufungen) war d'Duechter vum Grof Siegfried I. vu Lëtzebuerg a Fra vum däitsche Keeser Heinrich II., genannt den Hellegen oder de Schlammen, e Koseng vum Keeser Otto III.. 998 gëtt si mam Heinrich II. bestuet. Als Houchzäitscadeau kritt si d'Stad Bamberg geschenkt.
Three Stooges
Shemp Howard
Richtegen Numm: Samuel Horwitz Gebuer: 4. Mäerz, 1895 Gestuerwen: 22. November, 1956 Aktiv als Stooge: 1922-1925, 1929-1932, 1947-1956
Kunigunde vu Lëtzebuerg
1002, zwéi Méint nodeem hire Mann zum Kinnek gewielt gouf, gëtt d'Kunigunde zu Paderborn vum Äerzbëschof Willigis zur Kinnigin gekréint.
Three Stooges
Joe Besser
Richtegen Numm: Joe Besser Gebuer: 12. August 12, 1907 Gestuerwen: 1. Mäerz, 1988 Aktiv als Stooge: 1955-1958
Kunigunde vu Lëtzebuerg
1007 grënnt den Heinrich II. de Bistum Bamberg. Dorophin huet d'Kunigunde op Bamberg verzicht an deem neie Bistum d'Stad geschenkt. Si huet sech awer weiderhi staark fir Bamberg agesat. Op hir Initiativ goufen de Bamberger Doum, d'Stephanskierch an d'Klouschter Sankt Michael gebaut.
Three Stooges
Curly Joe DeRita
Richtegen Numm: Joseph Wardell Gebuer: 12. Juli, 1909 Gestuerwen: 3. Juli, 1993 Aktiv als Stooge: 1958-1971
Kunigunde vu Lëtzebuerg
1008 kritt si, als Ausgläich, de Kinnekshaff Kassel. No bei Kassel huet si dunn d'Benediktinerabtei Kaufungen baue gelooss.
14. Februar 1014: Den Heinrich gëtt zu Roum vum Poopst Benedikt VIII. zum Keeser gekréint an d'Kunigunde gëtt imperatrix augusta, consors regni.
1025, ee Joer nom Doud vun hirem Mann, huet si sech an d'Klouschter Kaufungen als einfach Nonn zeréckgezunn. Do ass se 1033 (oder 1039) gestuerwen, a gouf an der Kathedral vu Bamberg, nieft hirem Mann, begruewen.
De Prozess vun der Kanonisatioun ass schonn zur Zäit vum Poopst Coelestin III. (1191-1198) ageleet ginn, mä si sollt eréischt den 29. Mäerz 1200 vum Poopst Innozenz III. helleggesprach ginn.
Hiert Fest ass den 3. Mäerz.
Valbonne
Valbonne (Vallis bona bedeit  De gudden Dall am provençal) ass eng Gemeng a Frankräich a läit am Departement Alpes-Maritimes an der Regoun Provence-Alpes-Côte d'Azur.
Seng Awunner heeschen Valbonnais,Sophipolitains.
Et handelt sech méi genee ëm d'Gemeng Valbonne Sophia Antipolis, déi déi historesch Uertschaft (Valbonne Village) an den Technopole Sophia Antipolis regruppéiert. Valbonne ass eng Uertschaft mat schmuele Gässelen, déi räich mat Blummen dekoréiert sinn.
Isabelle Kronz
Hir Texter ginn an de Publikatiounen Les Cahiers luxembourgeois, nos cahiers, De Cliärrwer Kanton, Traversées a Pollen d'azur verëffentlecht.
Fir hire Roman Hélène et les Max gouf si 2001 mam Prix d'encouragement de la fondation Servais ausgezeechent.
Sainte-Menehould
Sainte-Menehould ass eng franséisch Gemeng a Stad am Departement vun der Marne an der Regioun Grand Est. Et ass d'Haaptstad vun der Argonne. D'Awunner heesche Ménehildiens.
Isabelle Kronz
D'Isabelle Kronz war Member vum Lëtzebuerger Schrëftstellerverband.
Sainte-Menehould
Sainte-Menhould läit um Rand vun der Forêt d'Argonne um Fouss vun enger Kopp mat dem Numm Butte de Glaize, an op den Uwännere vun der Aisne an der Auve.
D'Stad ass bekannt doduerch, datt de Louis XVI., do op senger Flucht 1791 erkannt gi war.
Iessenswäertes
D'kulinaresch Spezialitéit vu Sainte-Menehould si Schwéngsféiss, déi Amateure vun deem Kascht, sech net solle laanscht Nues goe loossen. Den Alexandre Dumas huet se a sengem Grand Dictionnaire de la cuisine beschriwwen a bekannt gemaach.
Canton de Montlouis-sur-Loire
De Canton de Montlouis-sur-Loire ass eng franséisch administrativ Andeelung am Arrondissement Tours, am Departement Indre-et-Loire an der Regioun Centre.
Jean Sibelius
De Johann Julius Christian Sibelius, besser bekannt als Jean Sibelius, gebuer den 8. Dezember 1865 zu Hämeenlinna a gestuerwen den 20. September 1957 zu Järvenpää, war e finnesche Komponist.
De Jean Sibelius huet Droit an duerno Musek zu Helsinki, Berlin a Wien studéiert. Schonn als jonke Komponist hat de Sibelius groussen Erfolleg an 1897 krut hien eng staatlech Bourse, déi him et erlaabt huet, e Liewen ouni Suergen, op sengem Landsëtz zu Järvenpää, eng 37 km nërdlech vun der Haaptstad ewech, ze féieren.
Wierker
Zu senge bekanntste Wierker gehéieren, nieft 7 Sinfonien, d'Valse triste, e Geie-Concerto, d'Karelia-Suite an De Schwan vun Tuonela.
Lëscht vun den Zeitunge vun der Franséischer Revolutioun
Lëscht vun den Zeitungen déi ënner der Franséischer Revolutioun erauskomm sinn:
Alice Springs
Alice Spings läit am Nërdlechen Territoire an huet ronn 26.500 Awunner.
Et ass eng wichteg Destinatioun fir Touristen, déi haaptsächlech dohi komme fir den Ayers Rock ze gesinn. Aner touristesch Punkten an der Géigend vun Alice Springs sinn d'MacDonell Ranges an de Kings Canyon.
Andrew Wyeth
Den Andrew Newell Wyeth, gebuer den 12. Juli 1917 zu Chadds Ford, Pennsylvania, an och do gestuerwen de 16. Januar 2009, war en US-amerikanesche Moler.
Canton de Bais
De Canton de Bais ass eng fréier franséisch administrativ Andeelung am Arrondissement Mayenne, am Departement Mayenne an de Pays de la Loire.
Musée maritime fluvial et portuaire de Rouen
De Musée maritime fluvial et portuaire de Rouen ass e Musée iwwer d'Geschicht vum Hafe vu Rouen an d'maritim Navigatioun.
De Musée läit direkt op der Seine.
Allerhand Theemae vun der Schëfffaart, a vum Hafe ginn a veschiddene Säll am Detail mat Videoen an Diaporamaen erkläert.
Websäit vum Musée
Christian Heinrich Friedrich Peters
De Peters huet Astronomie a Mathematik beim Johann Franz Encke an der Berliner Universitéit geléiert an huet no senger Promotioun als Mathematikassistent beim Carl Friedrich Gauß zu Göttingen geschafft.
Zesumme mat dem Geolog Sartorius von Walterhausen huet hien eng Excursioun op Sizilien ënnerholl an huet Ënnersich iwwer de Vulkan Etna gemaach. Méi spéit huet hien um Observatoire vu Capodimonte bei Neapel geschafft, wou hien Observatioune vu Sonneflecke gemaach huet an am Joer 1846 e liichtschwaache Koméit (1846 VI) entdeckt huet. Duerch falsch Bunnbestëmmunge konnt de Koméit eréischt am Joer 1982 nei entdeckt ginn.
Wéinst politeschen Onrouen ass de Peters 1849 a Frankräich geflücht. Vun do aus goung hien ouni vill Geld op Konstantinopel (haut Istanbul). Wéinst senge gudde Sproochkenntnesser – de Peters huet ausser villen europäesche Sproochen och Algriichesch, Latäin, Hebräesch, Arabesch, Persesch an Tierkesch geschwat – gouf hien de wëssenschaftleche Beroder vum Reshid Pascha, dem Grousswesir vum Sultan Mejid II.
Op Ureegung vun der amerikanescher Ambassade an der Tierkei an ausstafféiert mat enger Recommandatioun vum Alexander von Humboldt ass de Peters 1854 an Nordamerika ausgewandert. Hie war am Observatoire vun der Harvard Universitéit an huet op engem Treffe vun der American Association for the Advancement of Science zu Providence op Rhode Island, iwwer seng Sonnenobservatioune referéiert. De Peters huet d'Usiicht vertrueden, datt op der Sonn gewalteg elektresch Stierm bestinn. Doriwwer eraus huet hien observéiert, datt sech d'Sonneflecken net nëmme wéinst der Rotatioun an equatorialer Richtung, awer och laanscht d'Längtegrade beweegen.
Méi spéit krut de Peters eng Plaz am Dudley Observatoire zu Albany, New York. Do entdeckt hien de 25. Juli 1857 e weidere Koméit.
Am Joer 1859 huet de Peters eng Plaz als Professer fir Astronomie um Hamilton College zu Clinton, New York, ugeholl. D'Institut hat en neien Observatoire mat engem 13 ½ Zoll-Refrakter, zu där Zäit eent vun de gréissten Teleskopen an Amerika. De Peters huet zimmlech um Existenzminimum gelieft, well seng Plaz deemools schlecht bezuelt war. Seng Sonnefleckenaarbechte goufen eréischt no sengem Doud publizéiert.
Wéi de Peters 1861 den Asteroid Feronia entdeckt huet, gouf d'Fachwelt nees op hien opmierksam. De Peters hat eigentlech den Asteroid Maja gesicht, dee virdru vum H.P. Tuttle entdeckt gi war. An den nächste Joren huet hien 48 Asteroiden entdeckt. Nëmmen de Rekordentdecker Johann Palisa war zu där Zäit méi erfollegräich.
De Christian Heinrich Friedrich Peters ass den 19. Juli 1890 zu Clinton gestuerwen.
Forum (Zäitschrëft)
forum für Politik, Gesellschaft und Kultur ass eng lëtzebuergesch Zäitschrëft, déi sechsmol (bis Enn 2021: zéngmol) am Joer erauskënnt.
Beschreiwung
forum ass 1976 aus dem Bulletin d'information de la Jugendpor Lëtzebuerg ervirgaangen, enger Zäitschrëft vu kritesche Chrëschten, déi hir reliéis a gesellschaftlech Vuën am Luxemburger Wort net vertruede gesouchen. Bis 2000 war den Ënnertitel dann och fir kritesch Informatioun iwwer Politik, Kultur a Relioun; den aktuellen Ënnertitel ass für Politik, Gesellschaft und Kultur.
D'Redaktioun gëtt vun 2 feste Mataarbechter geleet; déi meescht Kontributioune komme vun externen Auteuren, déi, jee no Dossier, een oder méi Artikelen zu hirem Spezialgebitt bäisteieren.
2010 louch d'Drockoplo bei 1.900 Stéck. Knapps 1.100 dovu waren Abonnementer, tëscht 150 an 250 Stéck goufen an den Zeitungsbutteker verkaf. D'Artikele si meeschtens op Däitsch oder Franséisch, méi seelen op Lëtzebuergesch oder Englesch.
Nieft der Zäitschrëft publizéiert forum geleeëntlech Bicher an organiséiert ënner dem Numm public forum Table ronden zu gesellschaftlech aktuellen Theemen.
Den 20. Oktober 2010 gouf forum vun der Fondation Alphonse-Weicker mam Prix du progrès économique durable ausgezeechent.
Zanter Januar 2022 ass d'Zuel vun den Nummeren op sechs am Joer erofgesat ginn; dofir gouf den Internetsite ausgebaut, fir méi Diskussiounen z'erméiglechen an Debatten am Kader vu public forum ze streamen.
Inger Christensen
D'Inger Christensen huet eng Ausbildung als Primärschoulléierin gemaach an huet dunn Medezin, Chimie a Mathematik zu Kopenhagen studéiert. Si huet e puer Joren op enger Konschthéichschoul geschafft.
Hiren éischte Gedichtband Lys (lb.: Luucht) koum 1962 eraus, an ee vun hiren Haaptwierker, de Gedichtzyklus Det (lb.: Dat), 1969.
Alfabet (lb.: Alphabet), hiert zweet Haaptwierk, koum 1981 eraus. Donieft huet si eng Rëtsch aner Gedichtsbänn, mä och zwéi Romaner, Kanner- a Jugendbicher, Theaterstécker, Lauschterstécker an Essaye geschriwwen.
Lieben
lieben ass eng Broschür, déi 1979 vum Familljeministère publizéiert gouf an Zesummenaarbecht mam Gesondheetministère an dem Planning Familial.
D'Broschür koum eraus, nodeem d'Gesetz vum 15. November 1978 déi Sexuell Opklärung an den ëffentleche Schoule sollt reegelen. D'Bichelchen huet 52 Säiten, ass illustréiert, gëtt d'Dréckerei un, mä e Joergank steet net dran.
12. Juli
Den '''12. Juli''' ass den 193. Dag vum Joer (194. am Schaltjoer) am Gregorianesche Kalenner.
Jacques Poos
De Jacques François Poos, gebuer den 3. Juni 1935 an der Stad Lëtzebuerg a gestuerwen den 19. Februar 2022, war e lëtzebuergesche Politiker a Banquier.
Studien a berufflech Carrière
No senger Première am Kolléisch huet de Jacques Poos Commerce an Ekonomie op der HEC vu Lausanne studéiert.
1959 ass hien an de Staatsdéngscht getrueden. 1964 gouf en Direkter vum Tageblatt a blouf dat bis 1976, wéi e Minister gouf. 1974 gouf hie fir d'éischt Kéier, als Deputéierte vun der LSAP, an d'Chamber gewielt. 1976 gouf e Finanzminister an der Regierung Thorn-Berg.
No de Chamberwale vum 10. Juni 1979 war d'LSAP net méi un der Regierung bedeelegt an de Jacques Poos ass Deputéierte bliwwen. Hie gouf Direkter vun der Banque continentale an duerno vun der Banque Paribas.
1984 koum et no de Chamberwalen zu enger Koalitiounsregierung vun CSV an LSAP ënner dem Jacques Santer als Premierminister an de Jacques Poos gouf Vizepremier an Ausseminister. Déi Koalitioun gouf 1989 (Regierung Santer-Poos II) an 1994 (Regierung Santer-Poos III, vun 1995 u Juncker-Poos) verlängert. De Jacques Poos huet seng Ministeschplaze behalen.
1999 war de Jacques Poos net méi Spëtzekandidat vu senger Partei. Hie gouf als Deputéierten an d'Europäescht Parlament gewielt.
2004 huet hie sech aus der aktiver Politik zeréckgezunn. Hie war am Verwaltungsrot vun der BNP Paribas (Luxembourg), vun der Lëtzebuerger Zentralbank, vun der Bank of China (Luxembourg) a vum Fluchhafen Athen-Eleftherios Venizelos.
Eclat mam Tageblatt 2013
Als fréieren Direkter vum Tageblatt, ass hien am Juni 2013 net op d'Honnertjoerfeier vun deem Blat gaangen.
An engem oppene Bréif un d'Daniele Fonck, Direktesch vun der Zeitung, wërft hien hir an dem Alvin Sold, deen hie mat der Marine Le Pen vergläicht, eng regierungsfeindlech, antieuropäesch a populistesch Politik vir, déi net nëmmen der Zeitung mä och der LSAP géif schueden. Si géifen d'Tageblatt just nach als Forum fir Trotzkisten, Neokommunisten an aner Mélenchoniste mëssbrauchen. De Jacques F. Poos fillt sech och vu senger fréierer Zeitung zenséiert.
Privatliewen
De Jacques Poos war bestuet an hat dräi Kanner.
Hien ass den 19. Februar 2022 am Alter vu 86 Joer gestuerwen.
Avenue André Drouart
D'Avenue André Drouart ass eng Strooss zu Auderghem. Si féiert vun der Kräizung mat dem Boulevard des Invalides an der Rue Guillaume de Demuylder no Süde bis op den T mat der Avenue Jules Vandeleene an der Avenue Joseph-Jean Gossiaux. Si ass ronn 210 Meter laang.
D'Strooss krut den Numm fir un den André Drouart e belsche Resistenzler aus där Gemeng z'erënneren.
Déi éischt Gebaier an der Strooss goufen 1949 vun der Association des Industriels de Belgique (A.I.B.) do opgeriicht, an de 26. Oktober 1949 konnt si an déi nei Büroen a Laboratoiren eraplënneren.
Pange
Pange ass eng franséisch Gemeng am Museldepartement an der Regioun Grand Est.
Tschingis Aitmatow
Tschingis Torekulowitsch Aitmatow (Чингиз Торекулович Айтматов), gebuer den 12. Dezember 1928 zu Scheker am Talas-Dall am Kirgisistan, a gestuerwen den 10. Juni 2008 zu Nürnberg, war e kirgisesche Schrëftsteller an Diplomat. Hien huet haaptsächlech op Russesch geschriwwen.
Den Aitmatow a Lëtzebuerg
Den Tschingis Aitmatow war vun 1990 bis 1991 de leschten Ambassadeur vun der Sowjetunioun zu Lëtzebuerg. Duerno war hie vun 1991 bis 1994 Ambassadeur vun der Russescher Federatioun a vun aneren COS-Staaten zu Lëtzebuerg. Vun 1995 bis am Mäerz 2008 war hien Ambassadeur vum Kirgisistan bei der EU, der NATO, der UNESCO a fir d'Benelux-Staaten.
Säi Wierk
A senge Wierker, déi a ronn 150 Sproochen iwwersat goufen, huet hie reegelméisseg Mythen aus senger kirgisescher Heemecht agebonnen.
Op der däitschsproocheger Wikipedia fënnt een eng Opstellung vun senge Wierker.
Säi wuel bekanntst Wierk, d'Novell Djamila (resp. Dshamilja oder Jamila) aus dem Joer 1958, gouf 1959 vum Louis Aragon op Franséisch iwwersat, wat den Aitmatow weltwäit bekannt gemaach huet. Am Virwuert schreift den Aragon, et wier déi schéinst Libesgeschicht op der Welt. Djamila ass an der Sproocherevue Novyj Mir op Russesch publizéiert ginn, gouf dunn am selwechte Joer 1958 och nach ënner dem Titel "Melody" op Kirgisesch publizéiert.
Nom him genannt
Fir un den Aitmatow z'erënneren, gouf zu Beggen eng Strooss no him genannt: d'Rue Chingiz Aitmatov.
Forum
· Forum (latäin am Ufank "Zonk", duerno „Maartplaz“, „Versammlungplaz“; Pluriel: Foren oder Fora, war resp. ass:
Leopold II.
Leopold II. gouf et der méi:
Tour de l'Avenir
Zanter 2005 gehéiert dës Course zum UCI Europe Tour an ass zanterhier an der Klass 2.1 agestuuft.
Brunei
Brunei, op Malaiesch Negara Brunei Darussalam, ass e Staat a Südostasien.
E läit op der Insel Borneo (indoneesesch: Kalimantan) a grenzt u Malaysia. Den Nationalfeierdag vum Land ass den 23. Februar.
Sproochen
Déi offiziell Sprooch ass Malaiesch. Minoritär Sprooche sinn Englesch a Chineesesch.
Haaptstad
D'Haaptstad Bandar Seri Begawan hat 2001 bei der leschter Vollekszielung 27.285 Awunner, déi haiteg Zuel gëtt op iwwer 60.000 geschat.
Sonneradius
De Sonneradius gëtt an der Astronomie als Moosseenheet gebraucht, fir d'Gréisst vun anere Stären oder vu Planéiten unzeginn. De Sonneradius ass zirka 6,96 × 108 m = 696.000 km oder dat 109-facht vum mëttleren Äerdradius.
En typesche Verglach liwwert d'Äerd-Äerdmound-System: Den Ofstand Äerd-Mound ass am Duerchschnëtt 384.400 km oder 55 Prozent vum Sonneradius, d. h. wann d'Sonn amplaz vun der Äerd stéing, géif d'Moundbunn vollstänneg bannent der Sonn verlafen.
Vun der Äerd aus gesinn ass de visuelle Sonneradius ongeféier 16', de ganzen Duerchmiesser vun der Sonnescheif also 32' oder 0,53°. Wéinst der eppes elliptescher Äerdbunn variéiert dëse Wäert ëm 1,7 Prozent a béide Richtungen: am Perihel vun der Äerdbunn (Ufank Januar) sinn et 32'32", am Aphel (Ufank Juli) awer nëmmen 31'28". Well mir den Äerdmound an engem selwechte Wénkel gesinn, hu mer déi rar, awer beandrockend Erscheinunge vun totale Sonnendäischterten.
Pediatrie
Pediatrie, ofgeleet vum griischesche pais, paidos = Kand an -iatreia (= Behandlung), ass déi Branche an der Medezin, déi sech mat der Preventioun, der Diagnos an der Behandlung vun de Kannerkrankheete befaasst.
Memmingen
Memmingen ass eng Stad a Bayern.
Famill (Biologie)
Eng Famill (lat. familia) ass an der Biologie eng systematesch Kategorie, déi verschidde Gattungen zu enger Grupp zesummefaasst. All d'Gattungen, an also och d'Aarten aus enger selwechter Famill stame vun engem selwechte Virfar of.
Iwwer der Famill steet d'Kategorie Iwwerfamill an drënner d'Ënnerfamill.
E Beispill ass:
D'Kategorie iwwer der Iwwerfamill ass d'Uerdnung.
An der Botanik halen d'Familljennimm mat -aceae  an an der Zoologie mat -idae op.
Volumen
De Volumen ass de raimlechen Inhalt vun engem Kierper.
D'SI-Eenheet fir de Volumen ass de Kubikmeter (m³), d'Formelzeechen ass V.
Klass (Biologie)
Eng Klass kann een nach an Iwwerklass, Ënnerklass an Infraklass andeelen. Eng Infraklass gëtt haaptsächlech benotzt wann tëscht der Ënnerklass an der Iwweruerdnung nach eng Andeelung gebraucht gëtt.
E Beispill ass:
D'Kategorie iwwer der Klass ass de Stamm.
Canton d'Aurillac-1
De Canton d'Aurillac-1 ass eng franséisch administrativ Andeelung am Arrondissement Aurillac, Departement Cantal an der Regioun Auvergne-Rhône-Alpes.
Canton de Couptrain
De Canton de Couptrain ass eng fréier franséisch administrativ Andeelung am Arrondissement Mayenne, am Departement Mayenne an de Pays de la Loire.
Marc Chagall
De Marc Chagall, gebuer de zu Liosna bei Wizebsk, Wäissrussland, a gestuerwen den 28. Mäerz 1985 zu Saint-Paul-de-Vence, Frankräich, war e wäissrussesch-franséische Moler.
A senge Biller, Mosaicker an och an de vun him entworfene Fënsteren an Theaterkulisse fënnt ee Symboler, déi ëmmer erëmkommen. Hie gëtt als ee vun de bedeitendste Moler vum 20. Joerhonnert ugesinn. De Marc Chagall ass als Moishe Zakharovich Shagalov (franséisch Transkriptioun vum russeschen Numm; wäissrussesch Мойша Захаравіч Шагалаў/Moischa Sacharawitsch Schahalau), ofgekierzt Moishe Segal, opgewuess. De Chagall ass staark vu sengem äermlechen, jiddeschen Elterenhaus geprägt ginn.
De Marc Chagall ass zu Saint-Paul-de-Vence an der Provence begruewen. Säi Graf gëtt vu villen Touriste besicht.
Michel Medinger jun.
De Michel Medinger, gebuer den 18. Abrëll 1941 an der Stad Lëtzebuerg, ass e lëtzebuergesche Fotograf a fréiere Liichtathlet.
1964 war de Michel Medinger als Leefer op den Olympesche Summerspiller 1964 zu Tokyo derbäi.
Säi Papp de Michel Medinger war als Leefer op den Olympesche Summerspiller 1936 derbäi.
Kapell Fautelfiels
D'Kapell Fautelfiels ass eng Kapell an enger natierlecher Grott vun enger markanter Fielsformatioun am Lëtzebuerger Sandsteen, dem Fautelfiels, an de Bëscher ëstlech vun Hielem an der Gemeng Luerenzweiler.
Originn vum Numm Fautelfiels
Den André Heiderscheid, dee vu Luerenzweiler staamt, huet sech ausféierlech mat dem Numm beschäftegt an eraus fonnt datt e warscheinlech op d'Presenz vu Kuelebrenner zeréckzeféieren ass, well dat al wallounesch Wuert "faulde" gebraucht gouf fir eng Kueleplaz ze bezeechnen. No beim Fautelfiels gëtt et och de Flouernumm "Op Kuelent" an et gëtt ugeholl datt do Kuelebrenner geschafft hunn déi hir Wuer un déi deemoleg Schmelzen zu Fëschbech geliwwert hunn.
Geschicht vun der Kapell
D'Originne vun der Kapell sinn net ganz kloer. Duerch déi Spuere vun enger Populatioun aus der Steenzäit, déi an der Ëmgéigend fonnt goufen, kann een unhuelen datt déi Grott schonn deemools als Kultplaz oder als Wunnecht benotzt gouf. Et gëtt och ugeholl, datt am 17. Joerhonnert d'Grott vun de Kuelebrenner benotzt gouf, déi an der Ëmgéigend geschafft hunn. Eréischt an der Zäit vun der Franséischer Revolutioun krut d'Grott hire reliéise Charakter wéi se vu verfollegte Leit als Stopp benotzt gouf. Et goufen och Massen do gehale mat engem Altor, deen an déi lénks Säitemauer agehae gouf.
Géint 1840 gouf an der Grott en Altor a Statuen installéiert, déi aus der aler Kierch vu Blaaschent gestaamt hunn. Um barocken Altor stoung eng Statu vun der Tréischterin am Leed. Iwwer der Aganksdier stoung an enger Nisch eng Hellegefigur mat engem oppene Buch an der Hand. D'Kapell an der Grott gouf an der Zäit vill besicht an heiansdo goufen och Massen do geliest, z. B. um 1. Mee a wärend der Oktavzäit. Wéinst Vandalismus gouf d'Kapell vun de 1970er Joren un déi meeschten Zäit zougespaart.
D'Kapell gouf den 11. Oktober 2014 feierlech nei ageweit. Op Christi Himmelfaart 2015 gouf do nees eng Mass gehalen.
Beschreiwung
D'Kapell ass an enger natierlecher Grott am Fautelfiels, déi een duerch eng Spléck am Fiels iwwer e puer an de Fiels geschloen Träppleke ka betrieden. De rechteckege Banneraum vun zirka 9 x 5 m ass duerch eng verglaste Metalldier ofgeschloss. Duerch eng natierlech Ëffnung am Fiels, an déi eng faarweg Fënster agesat gouf, kënnt genuch Liicht an de Raum fir daagsiwwer keng weider Lut ze brauchen. Déi schmuel Réckwand vum Raum gouf fréier benotzt fir en Altor virdrun opzestellen. Haut gëtt et kee richtegen Altor méi, nëmmen eng Nisch mat e puer Käerzen a Blummen an déi dräi hëlze Konschtreliefer op der Mauer.
Am Fautelfiels gëtt et riets vun der Kapell nach eng zweet méi kleng Grott, dee sougenannte Bakuewen. Do kann ee vu baussen och eropklammen.
Bei de Fautelfiels kënnt een am beschten wann ee vun der Haaptstrooss zu Hielem, der aus,vfc d'Hielemer Strooss bis ganz zum Schluss eropfiert an dann zu Fouss de Bëschwee an nërdlecher Richtung geet. No zirka 700 m kënnt ee bei eng Ofzweigung, wou een no riets weidergeet an iwwer eng Rei Träppleken no kuerzer Zäit op der Plaz ass.
Nom Fautelfiels benannt
Zanter 1955 gëtt et zu Hielem d'Strooss "rue Fautelfiels", iwwer déi een awer net direkt dohinner kënnt. Och eng Bushaltestell vun der Linn 290 ass nom Fautelfiels benannt. Fréier gouf et zu Hielem och e Café, deen 1980 vum Wiert Pierre Hoffmann-Wagner vu Café an Hensels op Café Fautelfiels ëmbenannt gouf an dee bis 1991 a Betrib war. Duerno gouf d'Gebai vun "Nei Aarbecht" iwwerholl.
De Michel Rodange an de Fautelfiels
1854 huet de Michel Rodange, deen deemools zu Steesel als Schoulmeeschter täteg war, d'Gedicht "Der Fautenfels" geschriwwen. D'Gedicht huet en engem jonke Meedche geschenkt, dat en de Päischtsonndeg op engem Museksfest zu Heeschdref am Park vum Schlass kenne geléiert hat. De 5. Oktober duerno huet en d'Madeleine Leysen vu Stroossen bestuet.
Football League Championship
De Football League Championship (och npower League Championship genannt) ass déi zweethéchst Spillklass am englesche Foussball Liga System. Et spille 24 Veräiner mat an et gëtt mat Hin- a Réckronn gespillt, soudatt bis zum Enn vun der Saison all Ekipp 46 Matcher gespillt huet. Wann d'Saison eriwwer ass, steigen déi 2 beschtplazéiert Veräiner an d'Premier League op, an en 3. Opsteiger gëtt an enger Play-off Ronn tëscht deene 4 Veräiner déi op den 3. bis 6. Plaze stinn ermëttelt. Gläichzäiteg mussen och 3 Veräiner an d'Football League One ofsteigen, an et kommen der jeeweils 3 aus deenen Divisioune bäi.
An der Saison 2009/10 spillen déi follgend Veräiner am Championship:
Net méi dobäi sinn aus der Saison 2008/09 d'Veräiner
Geirangerfjord
De Geirangerfjord ass e Fjord an Norwegen, deen zanter dem 14. Juli 2005 op der UNESCO - Weltierwe-Lëscht steet.
De Fjord ass eng 200 km nordëstlech vu Bergen.
Hedwig Bilgram
D'Hedwig Bilgram, gebuer den 31. Mäerz 1933 zu Memmingen, ass eng däitsch Organistin an Cembalistin.
Uergel a Piano huet si beim Karl Richter a Piano beim Friedrich Wührer studéiert, ier si eng Solistecarrière gemaach huet.
Besonnesch bekannt sinn hir Concertesoptrëtter mam Trompettist Maurice André.
SeaDream I
De SeaDream Yacht Club ass eng kleng norwegesch Reederei, déi haut zwee Croisièresschëffer, déi baugläich Zwillingsschëffer, d ' SeaDream I an d ' SeaDream II exploitéiert. Et sinn zwou Yachte vu jee 4.253 BRT mat engem ganz héije Standard. De Berlitz Guide for Cruising bewäert se mat 5-Stäre-Plus, mat der Bezeechnung utterly exclusive (aussergewéinlech exklusiv), eng Bewäertung, déi nëmmen een anert d'Schëff kritt huet, d'MS Europa. Allen zwee bidde se Plaz fir 108 Passagéier. Si kënne sech iwwer all méigleche Confort erfreeën a profitéieren och vun enger Stärekichen a fräiem Gedrenks.
Geschicht
D'SeaDream-Yachten hunn hir Aktivitéiten 1984 ënner dem Numm Sea Godess I a Sea Godess II opgeholl an hunn deemools nach zu Cunard gehéiert. Si goufen dunn bei d'Seabourn Line geschloen. Wéi d'Carnivall plc Seabourn iwwerholl huet, sinn déi norwegesch Minoritéitsaktionären aus Seabourn erausgeklomm an hunn dunn déi fréier Sea-Godess-Schëffer eegemächteg exploitéiert, mat vill Succès iwweregens. Den héijen Niveau vun de Croisièren op dësen zwee Schëffer ass erhale bliwwen.
Argers
Argers ass eng franséisch Gemeng am Departement vun der Marne an der Regioun Grand Est.
.exe
.exe (engl: executable), steet an der Informatik fir eng ausféierbar Datei. Dës dräi klenggeschriwwe BuschtaWe gi mat engem Punkt un eng Datei ugehaAng a stellen dann an de Betribssystemen DOS, Microsoft Windows, OS/2 und OpenVMS eng Applikatioun duer, déi iwwer e Computerprogramm opgeruff an executéiert ka ginn (Winword.exe, ass z. B. d'Applikatiounsdatei, mat der den Textprogramm Word gestart gëtt).
Stamm (Biologie)
Ee Stamm (lat. phylum) ass an der Biologie eng systematesch Kategorie an der Zoologie an an der Bakteriologie. E Stamm regruppéiert déi verschidde Klassen.
E Stamm kann nach an Iwwerstamm an Ënnerstamm agedeelt ginn.
E Beispill ass:
D'Kategorie iwwer dem Stamm ass d'Räich.
Tëscht dem Räich an dem Stamm gëtt et heiansdo nach eng Zwëschekategorie, d'Ofdeelung, mä dat just a ganz wéinegen zoologesche Fäll. D'Ofdeelung gëtt haaptsächlech an der Botanik benotzt fir d'Planzeräich anzedeelen.
Louis Fendius
De Louis-Pierre Fendius, gebuer den 28. Juni 1792, a gestuerwen 7. Dezember 1861, war e lëtzebuergesche Politiker a Magistrat.
Hie war Député suppléant am Nationalkongress wou hie seng Funktioun den 13. November 1830 ugetratt huet. Hien huet den 13. Juni 1831 seng Demissioun ginn, a gouf vum André Biver ersat.
Vun 1845 un, war hien am Stater Gemengerot, conseil de régence genannt, a vun 1854 un war hien do am Schäfferot.
Grand Prix Triberg-Schwarzwald
De G(rand) P(rix) Triberg-Schwarzwald ass eng Vëloscourse vun engem Dag, déi am däitsche Bundesland Baden-Württemberg gefuer gëtt.
Louis Fendius
Hie war Friddensriichter zu Esch-Uelzecht, wou hien de 5. Abrëll 1831 vereedegt gouf.
Bruno Di Sano
De Bruno Di Sano, mam richtegen Numm Salvatore Disano, gebuer de 14. Oktober 1951 zu Saint-Nicolas an der Provënz Léck, ass e belsche Comicszeechner an Zeenarist.
Grand Prix Triberg-Schwarzwald
Déi éischt Oplo vun der Course gouf de 25. August 2002 disputéiert.
Zanter 2005 gehéiert dës Course zum UCI Europe Tour an ass zanterhier an der Klass 1.1 agestuuft.
Bruno Di Sano
Well säi Papp net un eng Carrière als Comicszeechner fir säi Bouf gegleeft huet, huet hien de Bruno gedoen, fir Mecanicien ze léieren. No sengem Brevet huet de Bruno a senger eegener Garage geschafft a gläichzäiteg e Fernkursus an Zeechne gemaach. Seng éischt Comicssäite goufen 1971 bei Aredit ënner dem Titel Waterloo publizéiert. Zwee Joer duerno kënnt am Thierry Groensteen sengem Fanzine Buck eng Kuerzgeschicht eraus. Uschléissend ass hie bei Renault Contact, am Fanzine À propos de...  an am Spirou ënnerdaach komm. Wärend 10 Joer huet hien donieft och nach bei A.L.I. publizéiert an 1979 huet hien zesumme mat dem Hachel un 120 Strips vun der Serie Puppy geschafft.
1981 koum säin éischten Album bei Deligne eraus: L'Île de Cassiopée. Bei deem Editeur huet hien dem Jacques Géron seng Serie Les Conquistadors de la Liberté iwwerholl.
Zu där Zäit huet hie sech decidéiert, de Mecaniciensberuff un den Nol ze hänken an nëmme méi vum Zeechnen ze liewen. 1984 ass hien am Tintin ugetrueden an huet do seng Serie Arnold le Rêveur (zesumme mat den Zeenaristen Thaulez an Dufaux) erausginn an duerno gläich (erëm mat dem Dufaux a spéider mat dem Mythic) Le jeune Renaudin.
.ogg
.ogg ass d'Extensioun, déi un eng spezifesch Audiosdatei ugehang gëtt, fir se domat als ogg-Datei ze kennzeechnen, déi iwwer e kompatible Programm opgeruff ka ginn.
Bruno Di Sano
1988 huet hien dem Renaud seng Personnagen Platon, Torloche et Coquinette op Zenarie vum Didgé iwwerholl an zur selwechter Zäit dem Dupa beim Cubitus gehollef.
Wärend där Zäit huet hien ugefaange sech an Holland en Numm mat humoristesch-eroteschen Zeechnungen ze maachen. Déi Aarbechte si méi spéit a Frankräich ënner dem Titel BD Folies bei P&T Productions erauskomm. Hie verdankt säin Duerchbroch senger "patte coquine" a sengem Don fir erotesch "Jofferen" ze zeechnen. Erëm zesumme mat dem Mythic huet hien 1996 e semi-erotesche Comic erausginn: Alys et Vicky. Seng Aarbechten hu sech dauernd iwwerschnidden. Tëscht 1995 an 1998 huet den Di Sano op Zenarie vum André-Paul Duchâteau bei Lefrancq eng Comicadaptatioun vum Sherlock Holmes publizéiert.
2001 ass hien an d'Equipe vum François Walthéry komm, an där e seng Fäegkeet am Jofferenzeechnen an de Serien Dans la peau d'une femme (spéider ëmgedeeft op Johanna) an och an der Serie Natacha konnt ënner Beweis stellen. Nieft all deem schafft hien nach bei Vents d'Ouest un hire Serien " Le guide de..." mat.
De Bruno Di Sano ass en Zeechner, dee quasi op all populäre Festivallen an der Belsch an a Frankräich erëmzebegéinen ass. Hien ass och e reegelméissegen Invité um Comicsfestival zu Conter.
Canton d'Argueil
De Canton d'Argueil ass eng fréier franséisch administrativ Andeelung am Arrondissement Dieppe, am Departement Seine-Maritime an der Regioun Normandie.
Fondation Servais pour la littérature luxembourgeoise
D'Fondation Servais pour la littérature luxembourgeoise, kuerz Fondation Servais genannt, ass eng Fondatioun ouni Gewënnzweck där hiren Zweck an Zil et ass fir déi lëtzebuergesch Literatur ze fërderen, andeems se déi literaresch Fuerschung an hir Verëffentlechung ënnerstëtzt, Colloquen iwwer Literatur initiéiert an op eng allgemeng Manéier d'Wësse vun der Literatur ënner d'Leit bréngt.
Portal:Frankräich
<div style="border:1.5px solid #003399;border-top:1.5px solid #d20101;padding:5px 5px 0 5px;margin-bottom:3ex;">
Fondation Servais pour la littérature luxembourgeoise
D'Fondation Servais gouf den 1. Juni 1989 op Basis vun enger Privatinitiativ gegrënnt an duerch groussherzoglechen Arrêté vum 28. September 1994 als Fondatioun ouni Gewënnzweck unerkannt.
Portal:Frankräich
<div style="background-color:#d20101;font-size:1px;height:5px;border:1px solid #003399;-moz-border-radius-topright:0.5em;-moz-border-radius-topleft:0.5em;"> <div style="background-color:#FFFFFF;border:1px solid #003399;border-top:0px solid white;padding:5px 5px 0 5px;margin-bottom:3ex;">
Fondation Servais pour la littérature luxembourgeoise
Zanter 1992 vergëtt d'Fondation Servais de Prix de la fondation Servais an zanter 2000 de Prix d'encouragement de la fondation Servais
Portal:Frankräich
<h2 style="letter-spacing:3px">« France, mère des arts, des armes et des lois… » (Joachim du Bellay)
[ änneren]
Canton d'Ernée
De Canton d'Ernée ass eng franséisch administrativ Andeelung am Arrondissement Mayenne, am Departement Mayenne an de Pays de la Loire.
Thalys
Thalys ass e Markenzeechen dat op der enger Säit ee bestëmmten TGV bezeechent, an op där anerer Säit och de Service dee vun der Eisebunn a Verbindung mat deem TGV gemaach gëtt. Den Thalys verbënnt Paräis mat Bréissel iwwer eng LGV-Streck an en huet Antenne vu do aus op Amsterdam a Köln. Op deene Linne mécht den Thalys den Déngscht zesumme mat aneren Héichvitessrammen, wéi den Eurostar an den ICE.
Déi verschidde Rammemodeller
Den Thalys huet 27 Rammen, dovun 10 PBA a 17 PBKA.
Thalys Paräis-Bréissel-Amsterdam
D'Thalys PBA si speziell modifizéiert TGVen, mat engem spezielle Pantograph an dem Sécherheetssystem ATB, déi doduerch an Holland fuere kënnen. Mam Enn am Abrëll 2007 vun den Thalys-Verbindungen op Roissy bei den Disney Park, war eng vun de PBA-Rammen iwwerflësseg an ass zanterhier als TGV ënnerwee. Dat war d'Ramm 4531 déi lo als TGV Réseau ënner der Nummer 4551 leeft
Nieft der Verbindung Paräis-Bréissel-Amsterdam déi den Zich hiren Numm gëtt, lafen d'Thalys PBA och nach op de Verbindungen Ostende-Bréissel-Paräis a Léck-Namur-Charleroi-Paräis.
Thalys Paräis-Bréissel-Köln-Amsterdam
Wei all d'Automotricë vum TGV sinn d'PBA an d'PBKA koppelbar.
Strecken
Zwou Strecke goufen am Fréijoer 2015 zougemaach:
13. Juli
Den '''13. Juli''' ass den 194. Dag vum Joer (195. am Schaltjoer) am Gregorianesche Kalenner.
Evenementer
Lëtzebuerg
Gëllene Schnëtt
De Gëllene Schnëtt, op Latäin sectio aurea, oder proportia divina ass e bestëmmt Verhältnes vun zwou Zuelen oder Gréissten:
Mathematesch geschriwwen ergëtt dat d'Equatioun
Wann ee mam gemeinsamen Nenner ab multiplizéiert, kritt een eng Equatioun vum zweete Grad an der Variabel a a mam Parameter b>0:
Dës Equatioun huet eng negativ an eng positiv Léisung fir a. Déi positiv Léisung schreift sech
D'Verhältnes vum Gëllene Schnëtt ass also
Goethe Link-Observatoire
De Goethe-Link-Observatoire ass en Observatoire an der Géigend vun der Klengstad Brooklyn am US-Bundesstaat Indiana. Den Observatoire gehéiert der Indiana University a gëtt vun der Indiana Astronomical Society bedriwwen.
Den Observatoire gouf am Joer 1937 opgeriicht. Den Teleskop gouf 1939 fir d'éischt a Betrib geholl. Den Observatoire krut säin Numm zu Éiere vum Dr. Goethe Link. Dat war en Dokter vun Indianapolis, Indiana, deen den Observatoire mat eegene private Mëttele baue gelooss huet. Am Joer 1948 huet den Dr. Link den Observatoire der Universitéit vun Indiana geschenkt.
Um Goethe-Link-Observatoire gouf eng Rei vun Asteroiden entdeckt. Déi sinn am Minor Planet Center (MPC) ënner "Indiana University" opgelëscht, déi do vun 1949 bis 1967 den Indiana Asteroid Program duerchgefouert hunn. Zu Éiere vum Grënner gouf ee vun den do entdeckten Asteroiden, (1728) Goethe Link genannt.
Thermopylen
D'Thermopylen ass en Enkpass a Mëttelgriicheland tëscht dem ëstlechen Ausleefer vun der Oeta-Biergketten an der Küst vum Malesche Golf, deen an der Antiquitéit e grousse strategesche Wäert hat.
D'Originne vum Numm ginn op waarm Quellen zeréck, déi net wäit ewech waren.
Dany Prum
D'Danièle Prum, genannt Dany, gebuer den 18. Februar 1965 an der Stad Lëtzebuerg, ass eng lëtzebuergesch Kënschtlerin, déi sech mat Molerei, Fotografie a Videokonscht ofgëtt a Skulpture schaaft.
Tëscht 1999 an 2004 hat si zesumme mat dem Jerry Frantz geschafft.
2005 gouf si um Salon vum Cercle artistique de Luxembourg mam Prix de Raville ausgezeechent.
Schlass vu Franc-Waret
D'Schlass vu Franc-Waret steet an der Belsch an der Gemeng Fernelmont, an der Provënz Namouer.
Am 13. Joerhonnert gouf et op där Plaz eng grouss Ferme-Château. Zanter dem 16. Joerhonnert waren d'Gebaier an d'Lännereien am Besëtz vun der Famill de Groesbeeck.
Den Alexandre François de Groesbeeck huet am 18. Joerhonnert eng grouss Residenz am Louis XV-Stil bäibaue gelooss. D'Schlass war d'Summerresidenz vun der Groesbeeck-Famill.
Ëm d'Schlass leie grouss Gäert, en Englesche Gaart, an eng Orangerie.
Canton d'Aurillac-3
De Canton d'Aurillac-3 ass eng franséisch administrativ Andeelung am Arrondissement Aurillac, Departement Cantal an der Regioun Auvergne-Rhône-Alpes.
Klouschter Grafschaft
D'Klouschter Grafschaft gouf 1072 als eng Benediktinerabtei zu Schmallenberg am Sauerland gegrënnt.
Nom Zweete Weltkrich huet sech d'Kongregatioun vun de Baarmhäerzege Schwëstere vum Hellege Karl Borromäus am Klouschter Grafschaft zu Schmallenberg néiergelooss.
Nieft dem Mammenhaus ass haut och nach e modernt Spidol fir intern Medezin.
Prix d'encouragement de la fondation Servais
De Prix d'encouragement de la fondation Servais ass e Lëtzebuerger Literaturpräis, deen 2000 gegrënnt an zanter 2001 bis ewell sechsmol vun der Fondation Servais, op Propositioun vun engem onofhängege Jury, vergi gouf. E soll Auteure Mutt maache fir hiert éischt literarescht Wierk ze verëffentlechen.
Kierch Lëtzebuerg-Bouneweg
D'Kierch zu Lëtzebuerg-Bouneweg ass eng kathoulesch Kierch déi zur Par Lëtzebuerg Notre-Dame, zum Dekanat Lëtzebuerg an zu der Gemeng Lëtzebuerg gehéiert.
D'Kierch ass der Friddenskinnigin Maria geweit. D'Fest gëtt den 22. August gefeiert. Niewepatréiner sinn den hellege Jousef (Festdag: 19. Mäerz) an d'helleg Irmina (Festdag: 3. Januar)
Se steet zu Bouneweg an der rue du Cimetière op der Kräizung mat der rue de Hesperange CR224) an der rue Pierre Krier (CR226).
Zur fréierer Par Bouneweg gehéiert ausser der Parkierch vu Bouneweg och nach eng Willibrordus-Kapell zu Bouneweg-Nord (an der Schoul um Eck rue P. Hentges - bld de la Fraternité).
Geschicht
Well am Zweete Weltkrich d'Jousefskierch vu Bouneweg aus dem Joer 1887/88 bei engem Bombardement den 9. August 1944 zerstéiert gouf, huet missen eng nei Kierch gebaut ginn. Där hire Grondstee gouf den 23. Oktober 1949 geluecht. D'Pläng ware vun den Architekte Pierre Reuter a Léon Loschetter. D'Material dat verschafft gouf an d'Konschtwierker kommen alleguer exklusiv vu Lëtzebuerg. Se gouf de 27. Juni 1965 vun de Bëscheef Léon Lommel a Jacques Mangers souwéi dem Abt Petrus Borne vun Tholey geweit, mä se war awer schonn éischter fäerdeg an am Gebrauch.
D'Kierch huet och eng Krypta.
Mosaik
De Mosaik op der Baussefassad ass vum Gabriel Loire vu Chartres a weist d'Muttergottes.
Bannenaustattung
D'Géigestänn an d'Dekoratioun aus der Bouneweger Kierch stame vu verschiddene Lëtzebuerger Artisten:
Uergel
D'Uergel ass vun der Firma Kemper vu Lübeck a gouf 1957 vum Bëschof Lommel ageseent.
Klacken
Am Klackentuerm hänke 5 Klacken.
Si lauden an de Schlagtéin Si3, Sol3, Mi3, Re3 a Sib2.
Yvan-Chrysostome Dolto
Hien ass de Jong vun der Psychoanalytikerin Françoise Dolto.
Carlos
Carlos ass déi spuenesch a portugisesch Form vum Virnumm Charel a senge sëllege Varianten (Charles, Karl, Karel, Charlie, Karol, asw.).
Et ass doriwwer eraus de Pseudonym vun:
Kiosk
E Kiosk, aus dem Tierkeschen kösk war originär e Gaardepavillon. De Begrëff huet zwou Bedeitungen:
Kiosk Kiosk Περίπτερο Quiosco Kiosko Kiosque Chiosco קיוסק Kiosk Kiosk Quiosque Киоск Cioscu Kioski Kiosk Kiosk
Minor Planet Center
De Minor Planet Center (MPC) ass eng offiziell Organisatioun, fir d'Sammlung, d'Auswäertung an d'Verëffentlechung vun Daten iwwer Asteroiden a Koméiten. Si bestätegt d'Neientdeckunge vu Klengplanéiten a Koméiten. Nimm fir Klengplanéite musse fir d'éischt vum MPC bestätegt ginn, ier s'offiziell unerkannt ginn.
Braux-Sainte-Cohière
Braux-Sainte-Cohière ass eng franséisch Gemeng am Departement vun der Marne an der Regioun Grand Est.
Minor Planet Center
Den MPC schafft ënner dem Patronat vun der IAU. En ass dem Smithsonian Astrophysical Observatory (SAO) ugegliddert a schafft mam Harvard College Observatoire zesummen. En ënnerhält ë. a. Online-Déngschter, iwwer z. B. Amateurastronomen déi den MPC mat eegenen Observatiounen ënnerstëtze kënnen. Iwwer den Internet kann op de komplette Katalog vun allen Asteroiden a Koméiten („Minor Planet Center Orbit Catalogue“ - MPCORB) zougegraff ginn.
Den MPC war am Joer 1947 op der Universitéit vun Cincinnati gegrënnt ginn. Den éischten Direkter war de Paul Herget. Am Joer 1978, gouf en ënner der Leedung vum Brian Marsden, dem SAO ugegliddert.
Schlass vu La Celle Saint-Cloud
D'Schlass vu La Celle, och Schlass vu La Celle Saint-Cloud oder le Petit Château genannt, ass e Schlass an der Gemeng La Celle-Saint-Cloud, am Departement Yvelines. Et ass am Besëtz vum franséischen Ausseministère.
Geschicht
D'Schlass gouf um Terrain vun engem Klouschter gebaut, dat 1616 verkaaft gouf. Den Haff vum Klouschter gouf dunn zu engem Schlass ëmgebaut. Dëst huet e puermol de Proprietär gewiesselt, wourënner, zu der Zäit vum Louis XIV., den de la Rochefoucauld an, vu 1748 bis 1750, d'Madame de Pompadour.
1750 huet de Jacques-Jérémie Roussel d'Schlass kaaft an et sou ëmgeännert, wéi et haut nach no baussen hin ass. 1776 bis 1804 huet et dem Louis Pierre Parat de Chalandray gehéiert, an duerno dem Vicomte Morel de Vindé. No deem sengem Doud huet de Jean-Pierre Pescatore et vu sengen Ierwen opkaaft. Hien huet mat Hëllef vun de Landschaftsgäertner, de Bridder Bulher, de Parc nei amenagéiere gelooss. Nom Pescatore sengem Doud, 1855 huet seng Niess, d'Élisabeth Pescatore-Dutreux, d'Schlass g'ierft. Et sollt bis 1951 am Besëtz vun der Famill Dutreux bleiwen.
Den Auguste Dutreux, deen am Mee 1940 d'Groussherzogin Charlotte fir e puer Deeg op sengem Schlass empfaangen huet, wéi déi beim däitschen Amarsch an den Exil huet misse goen, huet d'Schlass de 7. Februar 1951 dem franséischen Ausseministère vermaach (Ausseminister war deemools de Robert Schuman) mat der Oplo, datt d'Schlass mat sengem Park misst erhalen a versuergt ginn.
Beux
Beux ass eng franséisch Gemeng am Museldepartement an der Regioun Grand Est.
Speech
Speeche si bei Rieder, déi net aus vollem Material bestinn, laang Stief, meeschtens aus Holz oder Stol, déi d'Nuef mat der Felg oder, wa keng Felg do ass, dee baussechten Deel vum Rad matenee verbannen.
Et ënnerscheet ee sou ofhängeg vum Material a vum Opbau vum Rad Speechen, déi op Drock reagéieren, wéi z. B. bei Kutscherieder, oder Speechen, déi op Zuch reagéieren, wéi z. B. bei de meeschte Vëlosrieder.
Alger
Alger (Arabesch: ولاية الجزائر) ass d'Haaptstad vun Algerien. De Spëtznumm Alger la Blanche ("Alger déi Wäiss") krut se wéinst dem blénkege Wäiss vun den Haiser, déi ee vum Mier aus am Hank gesäit. Alger ass déi gréisst Stad am Land (mat der Agglomeratioun 5,5 Milliounen Awunner) an e wichtegen Industriestanduert (Lieder an Textilien).
Chouer
Chouer ka bedéiten:
Canton d'Aurillac 4
De Canton d'Aurillac 4 ass eng fréier franséisch administrativ Andeelung am Arrondissement Aurillac, Departement Cantal an der Regioun Auvergne-Rhône-Alpes. Bei der Kantonalreform vun 2014 gouf de Kanton ofgeschaaft.
Orchestre de chambre du Luxembourg
Den Orchestre de chambre du Luxembourg ass e lëtzebuergesche klassesche Kammerorchester, an deem ronn 40 Beruffsmuseker spillen. Gegrënnt gouf den Orchester am Joer 1974 vun enger Grupp vu Lëtzebuerger Museksstudenten. Well s'all ganz jonk waren, hu se sech deemools Ensemble Les jeunes musiciens genannt (méi spéit just nach Les musiciens). Si hunn uechter d'Land an iwwer d'Grenzen ewech gespillt, hu vill Chorale begleet an hu sech lues a lues vergréissert. Vun 1985 bis 2000 huet de Pierre Cao den Orchester dirigéiert. Am Joer 2002 huet säin Élève, den Nicolas Brochot, d'Direktioun iwwerholl.
Den Orchester huet munnech Tourneeën an d'Ausland ënnerholl, z. B. an Éisträich, Holland, Italien, Polen, Rumänien, Russland, Tschechien an Ungarn. En hat d'Geleeënheet, mat ville berüümte Solisten ze spillen: Igor Ozim, Jaap Schroeder, Gérard Caussé, Kim Kashkashian, Maria Kliegel, Ivan Monighetti, Boris Pergamenschikow, Daniil Schafran, Elena Prokina, Elisabeth Leonskaya. Den Orchester invitéiert reegelméisseg déi bescht jonk Lëtzebuerger Solisten, besonnesch a sengem eegenen Zyklus "Jeunes solistes luxembourgeois". Zanter 1982 organiséieren d'"Musiciens" hire bekannten Zyklus "Connaissance", dee mëttlerweil schonn 130 Manifestatiounen opweist. Dës originell Formel, déi souwuel Geschicht wéi Architektur a Musek begräift, ass ganz beléift ginn, sou datt all Kéier e puer Honnert Lëtzebuerger a Busse mam Orchester reesen. De 4. Volet, "Historesch Plazen ronderëm de Grand-Duché", geet vu Bruges bis Köln a Mainz, vu Maastricht bis Colmar.